cyanic-selkie/wikianc huggingface dataset:
Skibet skal sejle i nat
Utgivelse
Wilke og Winckler ga ut sangen på EP våren 1957. På EP-en var også andreplassen fra den danske finalen i Melodi Grand Prix, «Kærlighedens cocktail».
Andre versjoner
Poeten har skrevet en norsk tekst med tittelen «Skipet skal seile i natt», mens duoen Nils Georg (Nils Perne og Georg Eliasson) har skrevet en svensk versjon, kalt «Skeppet skall segla i natt». Gustav Winckler spilte også inn en tyskspråklig versjon, «Das Schiff geht in See heute Nacht», under artistnavnet Gunnar Winckler og sammen med den svenske artisten Bibi Johns.
Tiprikket marihøne
Tiprikket marihøne (Adalia decempunctata) er en av marihønene (Coccinellidae), en av de mange polyphage billene.
Utseende
Tiprikket marihøne er mellom 4 og 5 millimeter lang. Dekkvingene varierer mye av farge og mønster. Enten svarte med røde flekker eller rødbrune med svarte flekker, eller nesten uten flekker. Brystskjoldet er også variabelt, svart eller hvitt med en broket svart flekk.
Levevis
Tiprikket marihøne finnes i tilknytning til skog.
Tórshavnar kommuna
Tórshavnar kommuna er den største kommunen på Færøyene, både i areal og innbyggertall. Den omfatter hovedstaden Tórshavn med de sammenvokste bygdene Argir og Hoyvík, resten av landsdelen Suðurstreymoy og bygdene langs Kollafjørður i Norðurstreymoy. Høsten 2009 passerte kommunen 20 000 innbyggere. Den 1. januar 2020 hadde kommunen 21 967 innbyggere.
Kommunen ble opprettet ved en særlov i 1866, og er dermed også Færøyenes eldste kommune. Alle prestegjeldene på Færøyene fikk innført kommunalt selvstyre ved lov i 1872. Byen lå omsluttet av Suðurstreymoyar prestagjald, fra 1930 Tórshavnar uttanbíggja sókn (Tórshavns landsogn).
Siden har byen vokst utover sine opprinnelige grenser, og nye kommunelover har tilført flere oppgaver. Kaldbaks kommuna ble innlemmet i bykommunen i 1976. Hoyvík og Hvítanes i landkommunen ble lagt til bykommunen ved grensejustering i 1978. Resten av landkommunen, da Argja kommuna, lot seg sette under bykommunens administrasjon i 1994 og ble formelt en del av bykommunen i 1997. Kollafjarðar kommuna fulgte etter i 2001 og Hests kommuna, Kirkjubøar kommuna og Nólsoyar kommuna i 2005.
Politikk
Kommunen styres av et folkevalgt kommunestyre, som ledes av en borgermester, borgarstjóri, og opptil to viseborgermestre.
Kommunestyremedlemmene er fordelt på ulike saksforberedende utvalg: Finansutvalget, sosialutvalget, teknisk utvalg, bygge- og planutvalget, kulturutvalget, helse- og miljøutvalget samt havnestyret. Administrasjonen i kommunen ledes av en kommunaldirektør, kommunustjóri.
Byen har lavest valgdeltagelse i landet, men denne er fortsatt svært høy sammenlignet med øvrige nordiske land og byer. Ved kommunestyrevalget i 2016 var den 79,5 %. De landsdekkende partiene pleier å stille lister ved kommunestyrevalgene i Tórshavn. Velgerne i Tórshavn tenderer til å være mer liberale og venstreorienterte enn resten av øyene.
Kommunestyrevalget for perioden 2021–2024 ble avviklet den 10. november 2020:
Kommunestyrevalget for perioden 2017–2020 ble avviklet den 8. november 2016:
Kommunestyrevalget for perioden 2013–2016 ble avviklet den 13. november 2012:
Kulturpriser
Tórshavnar kommuna utdeler hvert år kulturpriser. En er oppkalt etter Mads Andreas Jacobsen, som var bibliotekar og borgmester i Tórshavns kommune fra 1933-44, prisen er kalt Mentanarvirðisløn M. A. Jacobsen. Den andre prisen kalles Barnamentanarheiðursløn Tórshavnar býráðs.
Vuelta a España 2007
Den 62. utgave av sykkelrittet Vuelta a España ble arrangert i tidsrommet 1. til 23. september 2007, og bestod av 21 etapper på til sammen 3241 kilometer. 145 av de 189 startende fullførte.
Atten av ProTour-lagene fikk stille i rittet. Unibet.com ble ikke invitert, og invitasjonen til Astana ble trukket tilbake etter at flere av lagets ryttere testet positivt for doping tidligere i sesongen. I tillegg ble de spanske profesjonelle kontinentallagene Relax-GAM, Andalucia-Cajasur og Karpin Galicia invitert. Ingen nordmenn stilte på startstreken i denne utgaven av rittet.
Russeren Denis Mensjov vant sammenlagt foran spanjolene Carlos Sastre og Samuel Sánchez. Samuel Sánchez, Daniele Bennati og Oscar Freire vant tre etapper hver, og Alessandro Petacchi vant to etapper. Mensjov vant klatrekonkurransen og kombinasjonskonkurransen, og Bennati vant poengkonkurransen.
Kombinasjonkonkurransen
Poengene i kombinasjonskonkurransen regnes ut ved å summere plassering i de andre konkurransene.
Unimog
Unimog er en serie terrenggående lastebiler fra tyske Mercedes-Benz. Unimog brukes innenfor for eksempel forsvar, jordbruk, skogbruk og redningsvesen.
Historie
Etter andre verdenskrig trengte det tyske jordbruket sårt mekanisering. De første tegningene til Unimog (navnet er et sammendrag av Universelles Motor Gerät) ble tatt fram høsten 1945 av Albert Friedrich, tidligere sjef for flymotorutvikling hos Daimler-Benz. 1. januar 1946 startet produksjonen opp under navnet «Allzwecktraktor». Storskalaproduksjon startet i 1948 hos det mekaniske firmaet Mssrs. Boehringer i Schwäbisch Gmünd. I 1950 tok Daimler-Benz over Unimog-navnet, og senere også produksjonen. Produksjonsanlegget i Gaggenau begynte produksjon i 1951, og i 1953 fikk kjøretøyene Mercedes-stjernen.
I 1955 kom Unimog S i produksjon, og holdt ut helt til 1980.
I 1963 kom S406-serien, en litt større utgave. I 1974 kom 425-serien, spesielt tilpasset jordbruk.
Fra 1985 ble hele Unimog-programmet fornyet i flere trinn. Programmet ble delt opp i lette, middels og tunge kjøretøyer, i tillegg til den lille UX100, beregnet på kommunevesen og lignende.
Teknisk
Unimog har portalaksler, noe som gjør at akslene og girkassen er montert høyt opp. Dette gir god bakkeklaring under bilen. Rammen er fleksibel, og lasteplanet er montert i et trepunktsfeste som lar det være stivt og uavhengig av hvordan rammen beveger seg under terrengkjøring.
Unimog fåes både med firehjulstrekk og sekshjulstrekk.
Stephen Lang
Stephen Lang (født 11. juli 1952 i ) er en amerikansk skuespiller. Han begynte som teaterskuespiller på Broadway, men er mest kjent for sin rolle som oberst Miles Quaritch i filmen Avatar (2009). Lang er også kunstnerisk leder for organisasjonen Actors Studio i New York City.
Petteri Lotila
Petteri Lotila (født 24. mars 1978 i Raumo i Finland) er en finsk tidlingere ishockeyspiller som spiller for Stavanger Oilers i GET-ligaen. Han startet sin karriere som en ung centre i juniorlaget til sitt lokale lag, Lukko Rauma. Han har også spilt i Manchester Phoenix. Norgesmester 2010 med Stavanger Oilers. 7 sesonger ble det på Petteri i Stavanger Oilers. Han har spilt 312 kamper for klubben og bidratt med 91 poeng.
Linda Evangelista
Linda Evangelista (født 10. mai 1965 i St. Catharines i Ontario) er en canadisk modell.
Tidlige liv
Evangelista ble født av italienske foreldre og vokste opp i en katolsk arbeiderklassefamilie. Hun visste allerede i en alder av 12 at hun ønsket å bli modell, og i 1978 ble hun oppdaget av en agent under en missekåring.
Karriere
Evangelista flyttet til New York og fikk kontrakt med Elite Model Management. Siden flyttet hun til Paris for å utvikle karrieren.
Evangelista blir sammen med Christy Turlington, Claudia Schiffer, Cindy Crawford, Kate Moss og Naomi Campbell ansett som en av de få, ekte supermodellene som endret synet på mote sent på 1980-tallet og tidlig på 1990-tallet.
Evangelista er kjent som «Kameleonen» på grunn av at hun har endret hårfrisyren sin flere ganger, og på grunn av måten hun kan forvandle seg totalt foran kamera.
Tube
Tube er en sylindrisk beholder av mykt metall eller plast, som har tut med skrukork i en ende, og er lukket ved å bli flatklemt og sammenrullet i den andre. Tykkelse og lengde kan variere etter innholdsmengde, fra nesten for liten til å håndtere, til vanlig størrelse for tannkrem.
Innhold i en tube er pastost (geleaktig), dvs. substanser som salver, kremer, geler og kunstnerfarger. Etterhvert som tuben tømmes, rulles den flate enden sammen, slik at det fortsatt er lett å trykke ut mere innhold.
Tuben er populær fordi den er lett å ta ut innholdet i kontrollerte former uten bruk av andre redskaper. Når den er lukket, skjer der lite av endringer som størkning eller uttørring.
Tuben ble utviklet og patentert i USA av maleren John Goffe Rand i 1841. Han hadde da sett seg lei på stadig å måtte røre ut maling som størknet og ble ubrukelig på paletten. De første tubene ble laget i bly, som ble avløst av en tinnlegering, senere aluminium. I dag brukes plasttuber til det meste, mens malerfarger oftest kommer i tinntuber.
Mooserwirt
Mooserwirt er en legendarisk restaurant og bar i bydelen Mooser, St. Anton am Arlberg, Østerrike. Kjent for after-ski med DJ Gerhard.
Nasserisme
Nasserisme er en arabernasjonalistisk politisk ideologi basert på tenkningen til den tidligere egyptiske presidenten Gamal Abdel Nasser. Den hadde stor innflytelse på panarabisk politikk på 1950- og 1960-tallet, og er fortsatt av stor betydning i den arabiske verden den dag i dag. Nasserismen beveget seg også inn i andre nasjonalistiske bevegelser på 1970-tallet. Arabernes nederlag i seksdagerskrigen i 1967 var dog av såpass størrelse at synet på Nasser og hans ideologi ble kraftig svekket. Nasser døde i 1970, og flere av nasserismens viktige prinsipper ble revidert eller fullstendig utelatt av hans etterfølger som egyptisk president, Anwar Sadat. I Nassers levetid ble nasseristiske grupper gitt støtte av Egypt, både moralsk og finansielt, i en slik grad at mange ble sett på som villige representanter for Egypts myndigheter.
Slaget ved Pigae
Slaget ved Pigae fant sted fra 11. til 18. mars 922 i utkanten av Konstantinopel. Det sto mellom bulgarerne og bysantinerne, og endte med bulgarsk seier.
Etter de store seierne i 917 prøvde Simeon I av Bulgaria å overta den bysantinske tronen fra den mindreårige bysantinske keiseren Konstantin VII, men i 919 ble mora hans, Zoe Karbonopsina, satt på tronen istedenfor Konstantin av admiral Romanos Lekapenos, og året etter gjorde admiralen seg selv til med-hersker, noe som gjorde at Simeon I ikke kunne ta over tronen på diplomatisk vis. Han erklærte derfor krig mot Det bysantinske riket i 920.
I 922 marsjerte en stor bulgarsk armé under ledelse av Theodore Sigritsa gjennom Strandzja-fjella og nådde utkanten av Konstantinopel. Romanos sendte tropper under kommandør Potas Argirus og marineadmiralen Alexions Musele for å stoppe bulgarerne. Slaget fant sted ved Pigae. Bulgarerne var ikke til å stoppe, og de bysantinske kommandørene var de første til å flykte. Musele drukna i et desperat forsøk på å komme seg ut til et skip. Nesten alle de bysantinske soldatene ble drept, drukna eller tatt til fange.
Snekkerplassen
Snekkerplassen er en gate i Åsane bydel i Bergen, en blindvei sørvestover fra Åstveitvegen.
Snekkerplassen (tidl. benevnet som Snekkerplasset/Snidkerplasset i tidligere skrifter) var en husmannsplass under Åstveit gård. I 1886 ble bruket selveid.
Guiuan
Guiuan er en kommune i provinsen Eastern Samar på Filippinene. Under folketellingen i 2000 kom man til et befolkningstall på 43 647 i 7 618 husstander.
Klisterhjerne
Klisterhjerne er en norsk TV-quiz for barn og ungdom som gikk på TV 2 fra 2003 til 2005. Programmet ble ledet av Arne Hjeltnes, mens Ole André Sivertsen var hans medhjelper og fagråd. Vinneren av hver sesong ble kåret til «Årets Klisterhjerne» og fikk dekket tre års utdanning tilsvarende summen av et studielån på tre år. Eleven som ble nummer to i finalen fikk dekket to år, mens elev nummer tre fikk dekket ett år. Barn/ungdom fra både barneskole, ungdomsskole og videregående skole kunne delta i programmet. Programmet gikk på lørdager.
Premieren ble sett av 487 000.
I 2004 kåret BarneVakten det til årets familieprogram 2003.
Taixing
Taixing (kinesisk 泰兴; pinyin: Tàixīng) er et byfylke i byprefekturet Taizhou i provinsen Jiangsu i Folkerepublikken Kina.
Befolkningen var på 1,284,923 innbyggere i 1999.
Hellmocup
Etter hvert som det ble flere lag som meldte interesse for å spille fotball sammen, ble cupen flyttet til Musken, hvor den idag blir arrangert hver sommer i regi av "DSJ". Cupen avvikles over en helg(fredag og lørdag) i juli.
Idag består Hellmocup (obs: ikke Hellemocup) av:
7 lag på herresiden, lagene: Indre, Bjørkvik, Musken, Tjieloabme, Grunnfjord, Vássjá og Ytre/Kjær.
3(4) lag på damesiden, lagene: Indre, Bjørkvik, Musken og Tjieloabme(/Ytre/Kjær).
1878 Hughes
1878 Hughes er en hovedbelteasteroide og går i bane innenfor asteroidefamilien Koronis. Den ble oppdaget 18. august 1933 av Eugène Joseph Delporte ved Observatoire Royal de Belgique i Uccle.
Storebro
Storebro er et tettsted i Vimmerby kommune i Kalmar län i landskapet Småland i Sverige. I 2010 hadde tettstedet 972 innbyggere.
Storebro ligger cirka 10 kilometer sør for Vimmerby.
New Zealand Naval Forces
New Zealand Naval Forces var en avdeling av Royal Navy. Avdelingen ble opprettet i 1913 og fungerte under dette navnet frem til 1921, da den ble omdøpt til New Zealand Division of the Royal Navy.
Under flåtekappløpet mellom Tyskland og Storbritannia gav det newzealandske folket Storbritannia en slagkrysser, HMS «New Zealand», i gave til Storbritannia. HMS «New Zealand» deltok under Jyllandsslaget i 1916.
I 1912 argumenterte New Zealands forsvarsminister James Allen i London for etableringen av en egen newzealandsk avdeling i Royal Navy. Selv om marineministeren Winston Churchill var imot ble avdelingen opprettet av det britiske parlamentet i 1913 gjennom Naval Defence Act of 1913. Loven gav den newzealandske regjeringen tillatelse til å etablere en marineavdeling som falt under det britiske admiralitetet i tilfelle krig. Avdelingen skulle bekostes av New Zealand.
Den lette krysseren HMS «Philomel» ble kjøpt fra Royal Navy som treningskip. I 1913 ble den det første skipet i den newzealandske marinen. Etter krigsutbruddet i 1914 eskorterte HMS «Philomel» newzealandske styrker til Samoa for å okkupere den tyske kolonien der. Senere seilte hun under britisk kommando i Middelhavet, Rødehavet og Persiagulfen.
Siim Kallas
Siim Kallas (1948–) er en estisk politiker, økonom og tidligere sentralbanksjef. Han var Estlands statsminister fra 2002 til 2003, senere visepresident og kommissær for administrasjon, revisjon og bedrageribekjempelse i Europakommisjonen fra 2004 til 2010, deretter visepresident og kommissær for samferdsel fra 2010 til 2014.
Kallas tok i 1975 eksamen i fagene finans og kreditt fra Universitetet i Tartu. Han arbeidet deretter i finansministeriet i Estiske SSR og for sentralforeningen av estiske sparebanker. Han var fra 1972 og inntil 1990 medlem av det sovjetiske kommunistpartiet. Fra slutten av 1980-tallet inntok han en kritisk holdning til Estlands økonomiske avhengighet og han spilte en viktig rolle i landets frigjøring fra Sovjetunionen. I 1991 ble Kallas direktør for Estlands nasjonalbank der han ledet landets valutareform og la grunnlaget for de omfattende økonomiske reformer Estland gjennomgikk.
Siim Kallas grunnla i 1994 Det estiske reformpartiet, et utpreget liberalistisk parti, som han ble partileder for. I 1995 ble han første gang innvalgt i Estlands nasjonalforsamling, Riigikogu. Senere samme år ble han utenriksminister. I årene 1999 til 2002 var han Estlands finansminister, deretter var Kallas landets statsminister (2002–2003).
Siim Kallas er gift og har to barn, deriblant Kaja Kallas som ble partileder i Reformpartiet i 2018 og statsminister i 2021.
Masaaki Shirakawa
Masaaki Shirakawa (japansk: 白川方明, Shirakawa Masaaki, født 27. september 1949 i Fukuoka) er en japansk økonom, som var er guvernør for Japans sentralbank fra 2008 til 2013. Hans nominasjon til posten ble approbert 9. april 2008.
Etter videregående utdannelse i Kokura studerte Shirakawa ved Universitetet i Tokyo, der han tok en akademisk grad i økonomi. Han begynte å arbeide for den japanske nasjonalbank i 1972, og tok senere en mastergrad i økonomi ved University of Chicago. Han leder blant annet bankens avdeling i Ōita og var også en periode stasjonert utenlands, i New York City.
Shirakawa ble medlem av fakultetet ved Universitetet i Kyoto i 2006, men vendte tilbake til nasjonalbanken i 2008.
Pyanopsia
Pyanopsia, eller Pyanepsia var en årlig høstfestival som ble holdt i antikkens Athen den 7. dagen av pyanopsion (oktober) til ære for Apollon.
Festivalen hadde opptatt i seg gamle levninger av landsens magi, blant annet to ofringer bestående av en suppe av belger i form av spisende frø, blandet med mel og grønnsaker. I tillegg fantes eiresin: en gren oliven eller laurbær knyttet sammen med ull farget purpur eller hvitt. På denne hengte man sesongens frukter, kaker, små krukker med honning, olje og vin. Ofringen ble fraktet til Apollons tempel hvor de ble satt ved porten. Antagelig symboliserte ofringene fruktbarhet, og til Apollon i form av hans egenskap som solgud som modnet fruktene. I tillegg ble Horae omfattet av det hele. De var tre gudinner som kontrollerte dagliglivet, og representerte høstens første frukter. Tilsvarende ble dørene til de private hjemmene dekorert med guddommens offergaver. Dekorasjonene på de private dørene kunne heng opptil et år da de ble erstattet av en ny.
Antagelig var eiresin en takkegave for mottatte velsignelser og på samme tid en bønn om tilsvarende velsignelser og beskyttelse mot ondskap eller uhell i framtiden. Navnet Pyanopsia er avledet fra etpos (ull) i referanse til båndene av ull. Eiresin ble fraktet i en prosesjon av en ung gutt hvor begge foreldrene var live. I løpet av prosesjonen ble det sunget en form for enstonig sang kalt eiresione og teksten har blitt bevart av Plutark (Thesevs, 22):
Christiansø
Christiansø er en dansk øy i Østersjøen, 18 km nordøst for Bornholm.
Arealet er 0,22 km²; 0,38 km² hvis naboøyene Græsholm og Frederiksø medregnes. Denne gruppen småøyer kalles Ertholmene. Møllebakken på Christiansø er med sine 22 moh. Ertholmenes høyeste punkt. Ertholmene ligger på 55° 19' nordlig bredde og 15° 11' østlig lengde som er Danmarks østligste punkt.
Subaru World Rally Team
Legenden Colin McRae kjørte for laget fra til, hvor han blant annet vant førermesterskapet i  og bidro til alle konstruktørmesterskapene. Hans landsmann, Richard Burns, tok over plassen foran -sesongen og vant førermesterskapet i. Nordmannen Petter Solberg kom inn som tredjefører på slutten av -sesongen, vant førermesterskapet i og fortsatte som førstefører til laget trakk seg fra sporten etter Rally-VM 2008.
Christiansø
Christiansø (sammen med de øvrige Ertholmene) har en særskilt status i Danmark idet de ikke er en del av noen kommune eller region. 70 000 turister i året besøker Christiansø og Frederiksø, som eies og administreres av Forsvarsministeriet. Det er 96 fastboende på Christiansø og Frederiksø (1. januar 2008).
Festningen
Christian V grunnla festningen Christiansø i 1684. Det var opptil 450 mann i gang med festningsbyggeriet ledet av ingeniøren Anthony Coucheron. Granitt til byggeriet ble brutt på stedet, mens alle andre byggevarer måtte fraktes over havet. Den 24. oktober 1808 bombarderte en engelsk flåte festningen og flere fartøyer ble skadet, syv mennesker døde og 10 ble såret. I 1855 hadde festningen mistet sin militære betydning og ble nedlagt.
Toprikket marihøne
Toprikket marihøne (Adalia bipunctata) er en av marihønene (Coccinellidae), en av de mange polyphage billene.
Utseende
Toprikket marihøne er mellom 3,5 og 5,5 millimeter lang. Dekkvingene er variable av farge og mønster. Enten svart med røde flekker, det kan være flere enn to. Eller dekkvingene kan være røde med to svarte flekker. Brystskjoldet er svart, men kan være hvitt med en svart flekk, som minner om bokstaven M.
Levevis
Toprikket marihøne finnes på en lang rekke planter, i ulike naturtyper.
1879 Broederstroom
1879 Broederstroom er en hovedbelteasteroide. Den ble oppdaget 16. oktober 1935 av Hendrik van Gent ved Union Observatory i Johannesburg.
Lyderhorn Gladiators
Lyderhorn Gladiators, offisielt Lyderhorn Ishockeyklubb, (stiftet 14. februar 2003) er en norsk ishockeyklubb fra Loddefjord i Bergen. Klubbens A-lag spiller i 3. divisjon, avd. Vest.
Klubbens offisielle farger er: Hvit hjelm og svarte bukser. Hjemmedrakten er sort som grunnfarge med hvite og røde detaljer. Bortedrakt er hvit med røde og grå detaljer.
Universitetet i N’Djamena
Universitetet i N'Djamena (fransk: Université de Ndjamena) er Tsjads ledende institusjon for høyere utdanning. Det ble etablert i 1971, da som University of Chad, og skiftet til dagens navn i 1994. Universitetet var beregnet for 4000 studenter, men i dag har det rundt 6000 studenter.
Jernbaneplanen av 1894
Jernbaneplanen av 1894 var en plan Stortinget vedtok i 1894. Vedtaken var resultat av mange års tautrekking, og førte til en omfattende plan for utvidelse av jernbanenettet med 483 km i løpet av 15 år til en beregnet kostnad av 49,7 millioner kroner.
Seks prosjekter inngikk i planen:
679 Pax
679 Pax er en hovedbelteasteroide. Den ble oppdaga den 28. januar 1909 av August Kopff fra Landessternwarte Heidelberg-Königstuhl i Heidelberg. Den er oppkalt etter den romerske gudinnen Pax – personifiseringen av fred.
1880 McCrosky
1880 McCrosky er en hovedbelteasteroide. Den ble oppdaget 13. januar 1940 av Karl Wilhelm Reinmuth ved Landessternwarte Heidelberg-Königstuhl i Heidelberg.
Åhus
Åhus er et tettsted i Kristianstad kommune i østre Skåne, ved Helge ås utløp i Hanöbukten. I 2010 hadde tettstedet 9 423 innbyggere. Det mottar også et betydelig antall sommergjester.
Historie
Åhus' historie går tilbake til sen jernalder, da en viktig handelsplass ble etablert litt lenger opp langs elven i forhold til dagens Åhus. Navnet kommer fra det oldnordiske ordet aos, som betyr «elveos». Åhus var da en del av det danske riket. På 1100-tallet ble det oppført en borg utenfor byen etter kontinentalt forbilde, trolig av erkebiskop Eskil i Lund. Denne borgen fikk navnet Aose-hus. Sin blomstringstid opplevde byen fra 1200- til 1400-tallet, da den hørte under Lunds erkebispesete. Blant annet ble det da oppført en bymur; idag er restene etter denne muren de best bevarte restene av en ringmur fra middelalderen i Sverige. Det ble også oppført et dominikanerkloster; Åhus kloster i 1243. De eldste, kjente byrettighetene er fra 1326, men ifølge byens egen tradisjon regner man med at byen ble grunnlagt i 1149, da erkebiskop Eskil fikk den i forlening.
Japanske borger
Japanske borger (城 shiro) var festningsverk bygget hovedsakelig i tre og stein. De utviklet seg fra festningsverk i palisader og pæleverk i tre fra tidligere århundrer, og fant sin velkjente form på 1500-tallet. Som de europeiske borgene ble festningene i Japan bygget for å vokte og beskytte viktige eller strategiske steder, som havner, større vadested, og vegkryss. Bortimot alle benyttet seg av egenskaper i landskapet, som høyder og bergknauser, i forsvaret.
Åhus
Historie
Byen mistet mye av sin betydning i og med reformasjonen på 1500-tallet, et århundre da også svenske plyndringstog rammet området hardt og blant annet la borgen i ruiner. Nedgangstiden endte med at Åhus mistet sine byrettigheter i 1617, da Christian IV grunnla festningsbyen Christianstad. I 1658 tilfalt Åhus sammen med resten av Skåne Sverige ved freden i Roskilde.
Japanske borger
Selv om de var bygget for å vare og benyttet mer stein i konstruksjonen enn i de fleste andre japanske bygninger, var borgene fortsatt hovedsakelig konstruert i treverk, og mange ble ødelagt i løpet av årene. Dette var særlig sant i løpet av perioden som kalles Sengoku («de(n) krigende stat(ers) tid», 1467–1603), da mange av disse borgene ble først bygd. Mange av dem ble senere ombygd, enten senere i Sengoku-tiden, i den påfølgende Edo-tiden (1603–1867), eller i vår tid som nasjonale kulturminnesteder eller museer.
Åhus
Historie
På 1720-tallet begynte man å dyrke tobakk ved Åhus. Dyrkningen opphørte på midten av 1960-tallet. I moderne tid er Åhus blitt kjent for sitt ålefiske og for produksjonen av Absolut Vodka.
Japanske borger
I dag er det mer enn et hundre japanske borger fortsatt bevart, eller delvis bevart. Det er dog beregnet at det en gang har vært bygget 4 000 borger i Japan. Noen borger, slike som ved Matsue og Kōchi, begge bygget i 1611, er bevart i deres opprinnelige form ved at de ikke har blitt påført skader fra beleiring eller andre farer. Den føydale borgen i Hiroshima som først ble bygget på 1590-tallet ble helt ødelagt i 1945 under atombombingen av byen, men det ble bygget en tro kopi i 1958 som tjener som et museum.
Det japanske skrifttegnet'城', normalt lest som shiro, er lest som jō når det er knyttet til et ord, eksempelvis navnet på en bestemt borg. Av den grunn er festningen i Osaka kalt for Ōsaka-jō (大阪城) på japansk.
Historie
Oda Nobunaga var en av de første som bygget en av disse palasslignende borgene: Azuchi-borgen i 1576. Dette var den første japanske borgen med et borgtårn (天守閣, tenshukaku), og inspirerte både Toyotomi Hideyoshis Osaka-borgen og Tokugawa Ieyasus Edo-borgen. Azuchi tjente som regjeringssenter for Odas områder, og som hans overdådig bolig, men det var også strategisk plassert. En kort avstand unna fra hovedstaden Kyoto som lenge hadde vært et mål for stridigheter. Azuchis omhyggelig utvalgte lokalisering ga ham god kontroll over transport- og kommunikasjonsrutene til Odas fiender.
Forut Sengoku-perioden, grovt sett 1500-tallet, ble de fleste borgene kalt for yamashiro (山城), eller «fjellborger». Selv om de fleste borgene senere ble bygget på toppen av fjell eller åser, ble disse bygget et godt stykke unna fjellene og høydedragene. Trær og annet bladverk ble fjernet, og stein og jord fra fjellene ble skåret og hogd ut til grove festningsverk. Festningsvoller ble gravd for å hindre framrykningen til motstanderne, foruten også gjøre det mulig å rulle store steiner ned på fienden. Vollgraver med vann ble konstruert ved å lede elver ned i dem. Bygningene ble reist hovedsakelig av kvistflettverk og mørtel, tak av halm, eller tidvis også spontekke av tre. Små innganger i murene eller planker kunne bli brukt for mønstre grupper av bueskyttere. Den største svakheten for denne typen var dens generelle ustabilitet. Takhalm var mer brannfarlig enn selv tre, og været og jorderosjon forhindret at strukturen kunne være særlig stor eller tung. Til slutt gikk japanerne over til benytte steinstrukturer og økte fjelltoppen med et lag av småstein, og deretter et lag av store steiner over disse igjen, men ikke mørtel. Denne strukturen gjorde det mulig med større, tyngre og mer varige bygninger.
Stig Kristiansen
Stig Kristiansen (født 12. august 1970 i Oslo) er en norsk tidligere toppsyklist som startet i klubben IK Hero og vant nordisk lagtempo for juniorer i Kungsbacka (1988) med Bjørn Stenersen, Karsten Stenersen og Roar Skaane. Han gikk i 1990 over til Glåmdal SK/Nittedal.
Hans bestefar var syklisten, skøyteløperen og OL-vinner Bernt Evensen. Stigs far Harald Kristiansen var i 1991 hans trener og i sin tid også syklist for landslaget.
Anthocomus
Anthocomus er en slekt av biller i underfamilien blærebiller i familiegruppen børstebiller. Det er registrert tre arter i Norge, Anthocomus equestris, Anthocomus fasciatus og Anthocomus rufus.
Disse billene er små, svarte arter med påfallende røde tverrbånd på dekkvingene. De tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Hodet og brystskjoldet har en overflate med en fin mikrostruktur, uten punktur. Dekkvingene hos de nordiske artene er langstrakte og uten en oppstående behåring sammen med en finere liggende behåring. De har en fin, men noe utydelig punktert overflate og har i liten grad en fin mikroskulptur. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.
Systematisk inndeling med europeiske arter
Anthocomus har 10 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Dampfløyte
Dampfløyten ble oppfunnet omkring 1832 av en amerikansk musiker som ville lage signalapparater.
Fløyten virker ved at damp slippes inn i et kammer gjennom en spesielt utformet åpning når en åpner en ventil. Dampen vil skiftevis utvide seg og trekke seg sammen før den går ut. Tonehøyden bestemmes av lengden på kammeret.
Dampfløyten var brukt til lokomotiver, båter og skip, fyr, og som fabrikksignaler ved arbeidstids start og slutt. Noen steder var det flere fløyter, slik at en kunne lage tonesignaler (Britiske togfløyter kunne signalisere til stasjoner de passerte). Amerikanske tog hadde ofte fløyter som ble utløst sammen til en akkord. Kjennere kunne derfor høre hvilket tog som passerte. Dampen er nå oftest erstattet med trykkluft.
De fleste dampfløyter som var i nyttig bruk er nå erstattet med trykkluftdrevne horn (tåkelurer).
På Bergen havn ble det fremført en komposisjon for skips- og dampfløyter i tilknytning til en veteranbåtfestival.
Skogmarihøne
Skogmarihøne (Adalia conglomerata) er en av marihønene (Coccinellidae), en av de mange polyphage billene.
Utseende
Skogmarihøne er mellom 3 og 4,5 millimeter lang. Dekkvingene har et mønster i svart og blek oker farge, med sammenflytende lyse flekker på mørk bakgrunn. Brystskjoldet er hvitt og har en mørk flekk som kan minne om bokstaven M.
680 Genoveva
680 Genoveva er en hovedbelteasteroide. Den ble oppdaga den 22. april 1909 av August Kopff fra Landessternwarte Heidelberg-Königstuhl i Heidelberg. Den er oppkalt etter tittelpersonen i Friedrich Hebbels skuespill Genoveva.
Foss Patterson
Foss Patterson (født 19. juli 1955 Edinburgh i Skottland) er en skotsk musiker, kjent som keyboardspiller for Jethro Tull, Fish og Camel. Han startet sin musikalske karriere i det skotske bandet Pat McGlynn på midten av 1970-tallet.
Patterson er mest kjent for sitt arbeid med Fish og Camel, men han har også arbeidet med flere artister som Jethro Tull, Donnie Munro, John Martyn, Jerry Donohue og Bonnie Rait. Karrieren i Jethro Tull varte fra januar 1988 til desember 1991 og resulterte i to album, Rock Island (1989) og Catfish Rising (1991). Foss deltok også på to Fish–utgivelser med Sunsets On Empire (1997) og Tales from the Big Bus (1998), samt en omfattende turné i 1999.
Han er også kjent for å ha skrevet musikk til film og TV for BBC. I 1997 ble han med på turnéen til progrockgruppa Camel som erstatning for Mickey Simmonds, som også hadde vært innom bandet til Fish. Turnéen resulterte i konsertalbumet Coming of Age som ble gitt ut i 1999 på VHS, CD samt DVD senere i 2002. Hans spillestil karakteriseres som jazzinfluert.
I dag bor Foss Patterson i Bonnyrigg, Midlothian, Skottland hvor han arbeider med bandet til Donnie Munro, (sammen med David Paton, Dave Stewart og Chris Rainbow). Han jobber også med å skrive sanger for tv og film.
HK (butikkjede)
HK (Hedmark Kjøpmenn AS) var en dagligvare- og kolonialbutikkjede i Hedmark fylke i Norge som eksisterte fra 1984 til 2001. Den overordnede eieren KØFF ble kjøpt opp av NorgesGruppen. Fra 1987 gikk en rekke butikker ut av kjeden og inn i FM-kjeden. Denne opphørte i 1993 og butikkene gikk inn i HK igjen.
HK hadde hovedlager på Løten langs Budorvegen på Brenneriroa (KØFF, en grossist som også supplerte kjeden Service) og representert med butikker omkring i Hedmark fylke, så som i Hamar, Ottestad, Øvre Vang, Romedal, Brumunddal, Moelv, Løten og Elverum, samt i Solør, Kongsvinger og Odalen. I tillegg var det butikker i Alvdal, Tynset og Os i Nord-Østerdalen. Da KØFF ble kjøpt opp i 2001 ble HK omprofilert til Spar, og Service-butikkene ble til Joker.
(Kilder: Hamar Arbeiderblads arkiv)
Gullringen
Gullringen er et tettsted i Vimmerby kommune i Kalmar län i landskapet Småland i Sverige. I 2010 hadde tettstedet 541 innbyggere.
Gullringen ligger cirka 20 kilometer nord for Vimmerby.
Terje Granmo
Terje Bremnes Granmo (født 12. oktober 1950) er en norsk politiker (Ap). Han var ordfører i Malvik kommune fra 2007 til 2015, gjennom et rødgrønt samarbeid med Sosialistisk Venstreparti og Senterpartiet hvor sistnevnte hadde varaordføreren.
Ryan O’Neal
Biografi
O'Neals far var irsk-amerikanske Charles O'Neal, kjent som manusforfatter i Hollywood. Hans første forsøk på å bli filmstjerne var i såpeoperaen Peyton Place. Hans senere rolle i filmen Love Story ga ham en Oscar-nominasjon for beste skuespiller. I den senere tid er O'Neal kanskje mest kjent for rollen som «Rodney Scavo» i Frustrerte fruer. O'Neal hadde et langsiktig av og på-forholdet til den nå avdøde skuespillerinnen Farrah Fawcett frem til hennes død i juni 2009. Han har også hatt et forhold med skuespillerinner som Diana Ross og Bianca Jagger. Han var tidligere gift med skuespillerne Joanna Cook Moore og Leigh Taylor-Young, og begge ekteskap endte i skilsmisse. O`Neil har fire barn, Tatum O'Neal og Griffin O'Neal sammen med Joanna Moore og Patrick O'Neal sammen med Leigh Taylor-Young. I tillegg har han sønnen Redmond med Farrah Fawcett.
Stanley Kubrick foretrakk O'Neal til Barry Lyndon. Kubrick mente at O'Neal passet godt i rollen som begynte som gutt eller ung mann og tydelig eldre på slutten. Al Pacino eller Jack Nicholson ville ikke passet mente Kubrick. Robert Redford, som i likhet med O'Neal har irske røtter, var aktuell til hovedrollen. Kubricks datter Vivian anbefalte O'Neal. O'Neals skuespill blir beskrevet som minimalistisk og nesten uttrykksløst. Roger Ebert mener at Barry Lyndon er O'Neals beste prestasjon.
Daniel Novak
Daniel Novak (født 24. september 1974 i Oslo) er en norsk tidligere fotballspiller. Han spilte for Hamarkameratene fra 1998 til 2001, og ble toppskårer for klubben i sin siste sesong. Novak var populær blant Hamar-publikummet, hvor han fikk kallenavnet «Super-Novak» og skåret tilsammen 23 mål for laget. Han gikk til Lørenskog foran 2002-sesongen. I 2005 spilte han tredjedivisjonsfotball for andrelaget til Kjelsås.
Novak har også elleve landskamper på aldersbestemte nivåer.
Solveig Toms
Solveig Toms (født Wennevold; 1914–1988) var en norsk friidrettsutøver som deltok i sprint og hoppøvelser. Hun representerte klubben Oslo IL.
Hun representerte også Norge i EM i friidrett i 1938 på 200 meter og 4x100 meter stafett hvor laget oppnådde en 5.-plass. Den beste individuelle plassringen oppnådde hun i EM i 1946 på hjemmebane i Oslo på 200 meter hvor hun kom til semifinalen. Hun deltok også på 100 meter i mesterskapet.
Reuters
Reuters er et internasjonalt nyhetsbyrå grunnlagt i 1851 av Paul Julius Reuter. Foretaket fikk sin begynnelse med å sende kursnoteringer over den nye telegraflinjen mellom børsene i London og Paris. Reuters fikk etterhvert renommé for å være den første til å meddele nyheter fra utlandet.
Byrået utviklet etterhvert stor kompetanse innen nyhetsformidling, samtidig som finansnyhetene ble stadig viktigere. I dag abonnerer nesten alle nyhetsorganisasjoner på tjenester fra Reuters. Byrået er etablert i 200 byer og 94 land, og formidler nyhetsstoff på 19 språk.
Reuters har sitt hovedkontor i London og har 14 700 ansatte.
Lama (andre betydninger)
Lama kan referere til:
Fenolftalein
Fenolftalein er en pH-indikator for sure og basiske løsninger.
Fougasse
Fougasse er i fransk matlagning et lite brød med fyll, for eksempel bacon, ost, tomat eller oliven.
Lama (andre betydninger)
Se også:
Fougasse
Brødet er knyttet til Provence, men finnes i ulike varianter i andre regioner også. Ofte kan fougassen være kunstferdig utformet for å ligne et hveteaks. Fougassen er det franske motstykket til den italienske focaccia.
Fenolftalein
Formel: C20H14O4
Fenolftalein ble anvendt som hovedbestanddel i pH-indikatorer under store deler av 1900-tallet.
Ulike former av fenolftalein
Molekylet har fire former:
Dønnes kirke
Dønnes kirke er en steinkirke fra middelalderen i øykommunen Dønna i Nordland. Den er sognekirke i Dønna sokn.
Historie
Kirken fungerte også som sognekirke, og eier Isach Jørgen Coldevin ønsket en tid å kreve kirketiende fra øyboerne. Etter Coldevins død i 1793 ble kirken i 1796 solgt til Misjonskollegiet. I 1824 ble den solgt fra Misjonskollegiet til menigheten. Kirken ble utvidet og ombygd i 1866.
Flere kister med familien Coldevin og Tønder ble da funnet under tregolvet og ligger i dag i mausoleet. En myntskatt fra Håkon Håkonssons tid er også avdekket under kirken.
På 1960- og 1970-tallet ble Dønnes kirke undersøkt og istandsatt under ledelse av Håkon Christie. Ved utgravingene på 1960-tallet ble det funnet 356 mynter og brakteater, de eldste fra første halvdel av 1200-tallet, samt biter av farget vindusglass, en liten englefigur i metall og stykker av et relikvieskrin. Restaureringsarbeidet ble fullført i 1974.
I 1999 feiret menigheten Dønnes kirkes 800-årsjubileum. Samtidig feiret man de andre middelalderkirkene på Helgeland: Alstahaug kirke og Herøy kirke. Eilert Hægeland skrev i den anledning verket «Partita med Helgelandsk tone», som han tilegnet de tre kirkene.
Inventar
Utsmykningen består blant annet av «Madonna med barnet» fra 1200-tallet, en skulptur av Sankt Lavrans fra 1400-tallet, prekestol fra barokken, flere bilder av Barak Boghart fra 1600-tallet, og altertavlen fra 1670.
Dagens kirkeorgel ble satt inn i 1866, bygd av Paul Chr. Brantzeg.
Senantikken
Senantikken er et moderne begrep for å beskrive den historiske tidsepoken som dekker overgangen mellom antikken og middelalderen, både for Europa og for landene rundt Middelhavet. Begrepet ble skapt på begynnelsen av 1900-tallet av den østerrikske kunsthistorikeren Alois Riegl. Presise avgrensninger for perioden er vanskelig å sette og blir stadig diskutert, men som regel plasserer man begynnelsen fra keiser Diokletians styre ved 284 e.Kr. og fram til de muslimske erobringene, grovt regnet fra år 300 til år 600. Perioden også tenkes å dekke fra slutten av Romerrikets krisetid på 200-tallet (ca. 235-284) og fram til reorganiseringen av Østromerriket (eller Det bysantinske riket) under keiser Herakleios (død 641), og samtidig de muslimske erobringene på 600-tallet.
For Østromerriket rekker perioden enten fram til den østromerske keiser Justinian I den stores død i år 565 eller den muslimske ekspansjonen på 600-tallet. Denne fase i Østromerrikets historie blir også betegnet som tidligbysantinsk tid. Gjennom senantikken gjennomgikk Østromerriket en endringsprosess med store tap i landområder samtidig som den andre senantikke stormakten Sasanideriket gikk helt under i 651.
Senantikken utgjør antikkens siste avsnitt og tilhører ikke lenger den «klassiske» antikken, men kan allikevel ikke regnes til middelalderen. Senantikken kjennetegnes ved tilstedeværelsen av antikkens tradisjoner og kristen-germansk omdannelse og utforming. Mens historikerne tidligere mente det var snakk om en nedgang, betegner dagens historikere epoken mer nøytralt som en «transformasjon» eller endring av den antikke arven i tiden mellom rundt 300 og 600. En særlig begivenhet er kristendommens seiersgang og en gradvis fortapelse av førkristne kulter og tradisjoner. Også i kunsten og litteraturen oppstår de en egen, karakteristisk stil – som også oppviser orientalsk innflytelse – gjennom omforming og utforming av den klassiske gresk-romerske former og temaer til tilsvarende kristne former og temaer.
Senantikken er også karakterisert ved at Romerriket gjennomgikk en betydelig endringer sosialt, kulturelt og i statsforvaltningen som begynte med styret til keiser Diokletian hvor prosessen med å dele riket i en østlig og en vestlig del begynte, hver av dem styrt av tallrike keisere. Fra og med keiser Konstantin den store ble kristendommen offisiell statsreligion og den nye hovedstaden ble flyttet fra Roma og til Konstantinopel, og sementeringen av keiserens sakrale posisjon. Den samme epoken er også karakterisert som folkevandringstiden ved at store folkevandringer av germanske stammer forstyrret og rev i stykker romersk styre fra slutten av 300-tallet og framover, og som kulminerte med Romerrikets sammenbrudd i vest i år 476, og hvor det ble erstattet med germanske kongedømmer. Den resulterende kulturelle fusjonen eller sammensmeltingen av gresk-romerske, germanske og kristne tradisjoner dannet det kulturelle fundamentet for Vest-Europa som kom til prege den vestlige middelalderen.
Den generelle nedgangen i befolkningsmengden, tap av teknologisk kunnskap og levestandard i Vest-Europa i løpet av denne perioden ble det arketypiske eksempelet på samfunnets sammenbrudd i henhold til forfatteren fra renessansen og fram til moderne tid. Som et resultat av denne nedgangen, og den relative knappheten på historiske opptegnelser fra Vest-Europa i særdeleshet, har også gitt denne overgangtiden betegnelsen «den mørke tidsalder», et begrep som i moderne tid har blitt erstattet med begrepet senantikken.
Terminologi
Begrepet «senantikken», fra tysk Spätantike, har blitt benyttet av tyske og nordiske historikere siden det ble popularisert av Alois Riegl tidlig på 1900-tallet. På engelsk har det kammet i anvendelse ved verkene til Peter Brown, særlig med The World of Late Antiquity (1971) som reviderte historieskrivningen etter Edward Gibbon som en forslitt og forbeinet antikk kultur til fordel for oppfatningen av en vibrerende tid av fornyelse og begynnelser. Peter Browns The Making of Late Antiquity (1978) ga et nytt paradigme for forståelse av endringene i den vestlige kultur i epoken og som konfronterte Richard Southerns The Making of the Middle Ages (1953).
Fortsettelsene mellom det sene Romerriket, da det ble reorganisert ved Diokletian mellom 284 og 305, og den tidlige middelalder, er blitt argumentert av forfattere som ønsket å framheve at spirene til middelalderens kultur var allerede under utvikling i det kristne riket, og at de fortsatte å gjøre så i Østromerriket fram til islams erobring. Germanske stammer som østgotere og vestgotere, som romerne betraktet som barbarere, oppfattet seg selv som en fortsettelse av den «romerske» tradisjonen. Begrepet senantikken antyder at de sosial og kulturelle prioriteringene til antikken fortsatte i Europa og inn i middelalderen. Begrepet tidlig middelalder eller «tidlig bysantinsk tidsalder» framhever et brudd med den antikke fortiden, og begrepet folkevandringstiden tenderer til å framheve forstyrrelsen og sammenbruddet av det tidlige vestlige Romerriket ved at germanske kongedømmer ble opprettet innenfor de tidlige grensene, begynnende med foedus med gotere i Aquitania i dagens Frankrike.
Tidsmessig avgrensning
Tidsmessig avgrensning av senantikken som historisk epoke er gjenstand for historievitenskapelig diskusjon og er til en viss grad bestemt vilkårlig. Århundrene mellom Diokletian og Muhammed utgjør en overgangsperiode hvor det er vanskelig å peke enstydig årstall. Ikke alle forskningsretninger fremmer det samme tidsrommet ettersom kunst-, kultur- og religionshistoriske faktorer har påvist den samme gradvise forvandlingen, men ikke nødvendigvis til samme tid. Det er også store regionale forskjeller. I østlige delen av Middelhavet holdt de antikke strukturer seg lengre enn ved Rhinen eller på De britiske øyer. En begynnelse er gjerne året 284 da Diokletian tiltrådte som keiser, men også Konstantin den stores tid med dens religiøse nyorientering kan regnes som en avgjørende avgrensning. Når senantikken ebber ut og middelalderen begynner er det større muligheter for tolkninger i henhold til den forskningsgren som studeres.
Spørsmålet om «antikkens avslutning»
Tidligere ble antikkens avslutning som oftest plassert ved avslutningen av det vestlige Romerriket ved år 476. Denne forestilling konkretiseres i kildene, men nyere forskning har lagt mindre vekt på dette tidspunktet enn hva som var tilfellet med tidligere historikere. Tendensen er å forskyve begynnelsen for epoken til først 40 år etter, som hos Marcellinus Comes, en bysantinsk krønikeskribent som døde etter 534. Det er også et spørsmål om samtiden oppfattet dette året som et paradigme og et skillelinje. Det var ikke lenger noen keiser i Ravenna, men det betød at styringen av Vest-Europa ble plassert hos den østromerske keiseren. Justinian I den store (død 565) har også blitt fremmet som et markant skille.
Også delingen av Romerriket i en vestlig som østlig del etter keiser Theodosius den stores død i 395 har blitt fremmet som et avgjørende skille, men oftere har avslutningen av Justinian I den stores styre i 565 ettersom Justinian I ennå sto klart i tradisjonen til de antikke keiserne, noe som er åpenbart i hans universale oppfattelse av keisermakten. Han drev en politikk som hadde som må å gjenopprette de gamle grensene for riket, restauratio imperii, noe som lyktes for stakket stund. Det siste store senantikke folkevandringstog, langobardenes innvandring og angrep på Italia, kom i 568, kun tre år etter at Justinian I døde. 560-tallet markeres for hele middelhavsområdet som en tidsendring, og således kan en mulig avgrensning av perioden settes fra 284 og til 565.
Likevel er det flere historikere som setter plasserer avslutningen av perioden til vesentlig senere med arabernes inntrengning og angrep på middelhavsområdet, den såkalte Pirenne-tesen etter den belgiske historikeren Henri Pirenne. Betydningen av den arabiske og muslimske frammarsjen har betydning for det østlige området, men ikke i samme grad for Frankerriket da Pirennes antagelse om at muslimske sjørøvere hadde ødelagt «middelhavets enhet» som kultur- og handelsrom ikke lenger betraktes som korrekt. Det siste antikke monumentet på Forum Romanum er søylen av den østromerske keiseren Fokas tyrannen (602 – 610). For Østromerriket utgjør den muslimske frammarsjen et åpenbart skillelinje da riket ble innskrenket til Lilleasia og Balkan, og indre trykk også betydde avstand til mange av de antikke tradisjonene. Den senromerske fase i Østromerriket endte således først under keiser Heraklios (610-641). I overensstemmelse med dette betrakter forskere som Stephen Mitchell 284 og 641 som periodens avgrensning.
Også blant tyskspråklige miljøer bevegde historikerne seg vekk fra året 476 som epokeårets skille, blant annet av Alexander Demandt, Heinz Bellen, Jochen Martin og Hartwin Brandt, og tendensen er nå hovedsakelig 565 eller senere.
En utvidelse av tidsrommet til mellom 632 og 641 synes å være meningsfullt for Østromerriket, og da særlig til tiden med de arabiske angrep. Muslimsk hær erobret ikke bare romersk Midtøsten, men tilintetgjorde også nypersiske Sasanideriket. Dette riket hadde gjennom hele senantikken vært den andre stormakten ved siden av Roma. Den siste sasanide-sjahen, Yazdegird III, tapte en 14-årig kamp for å drive ut umajjad-kalifatet, det første av de islamske imperiene. Sasanideriket var en betydelig maktfaktor fram til 651 og ble av mange oldtidsforskere som Josef Wiesehöfer, Erich Kettenhofen, Zeev Rubin eller Michael Whitby trukket inn som en vesentlig faktor for utforskning av perioden.